b'\n_START_ARTICLE_\nDagens Industri\n_START_PARAGRAPH_\nDagens Industri (lyhenteelt\xc3\xa4\xc3\xa4n DI) on ruotsalainen elinkeinoel\xc3\xa4m\xc3\xa4n aiheisiin keskittyv\xc3\xa4 sanomalehti. Se ilmestyy tabloid-koossa p\xc3\xa4ivitt\xc3\xa4in, ja sen levikki on noin 118\xc2\xa0300 kappaletta (kes\xc3\xa4kuu 2006), ollen Ruotsin johtava talouslehti. Sanomalehden omistaa ruotsalainen perheomistuksessa oleva viestint\xc3\xa4konserni Bonnier AB. Lehden p\xc3\xa4\xc3\xa4toimittajana toimii suomenruotsalainen Peter Fellman._NEWLINE_Lehti perustettiin vuonna 1976, ja alun perin se ilmestyi vain kaksi kertaa viikossa. 1983 se muutettiin viikossa viisi kertaa ilmestyv\xc3\xa4ksi, ja vuonna 1990 sit\xc3\xa4 alettiin julkaista kuusi kertaa viikossa. Lehdell\xc3\xa4 on toimintaa Ruotsin lis\xc3\xa4ksi my\xc3\xb6s It\xc3\xa4vallassa, Virossa, Latviassa, Liettuassa, Puolassa, Ven\xc3\xa4j\xc3\xa4ll\xc3\xa4, Skotlannissa ja Sloveniassa.'